సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఒక్క రన్ తేడాతో ఓటమి
అమెరికాలో భారత్, వెస్టిండీస్ జట్ల మధ్య జరిగిన మొదటి టీ20 మ్యాచ్‌ లో టీమిండియా ఒక్క పరుగు తేడాతో ఓటమి పాలైంది.
TNN | Updated:
Aug 28, 2016, 01:05AM IST
అమెరికాలో భారత్, వెస్టిండీస్ జట్ల మధ్య జరిగిన మొదటి టీ20 మ్యాచ్‌ లో టీమిండియా ఒక్క పరుగు తేడాతో ఓటమి పాలైంది. టాస్ గెలిచి బౌలింగ్ ఎంచుకున్న భారత్, విండీస్ జట్టును బ్యాటింగ్‌ కు దింపింది. అయితే కరేబియన్ ఓపెనర్లు ఆది నుంచే చెలరేగి ఆడారు. ఓపెనర్ ఎవిన్ లూయిస్ అద్భుత శతాకాన్ని నమోదు చేశాడు. ఎవిన్ లూవిస్ 49 బంతుల్లో 100 పరుగులు చేయగా, జాన్సన్ చార్లెస్ 33 బంతుల్లో 79 పరుగులు చేశాడు. ఆండ్రూ రస్సెల్ 22, కార్లోస్ బ్రాత్‌వైట్ 14 పరుగులు చేశారు. దీంతో భారత్ ముందు నిర్ణీత 20 ఓవర్లకు 6 వికెట్లు నష్టపోయి 246 పరుగుల భారీ లక్ష్యాన్ని ఉంచింది విండీస్ జట్టు. అయితే తర్వాత బ్యాటింగ్ లోకి దిగిన మనవాళ్లు బాగానే ఆడారు. చివరి ఓవర్‌లో 8 పరుగులు చేయాల్సి ఉంది. డ్వేన్‌ బ్రావో తన బౌలింగ్‌ తో కట్టడిచేయడంతో ఇంకా ఏడు వికెట్లు ఉన్నా టీమిండియా ఆరు పరుగులు మాత్రమే సాధించగలిగింది. కాగా ఈ మ్యాచ్ లో కేఎల్‌ రాహుల్‌ 46 బంతుల్లో సెంచరీచేయడం ద్వారా టీ20ల్లో రెండో వేగవంతమైన శతకం సాధించిన ఆటగాడిగా రికార్డులకెక్కాడు. ఓవరాల్ గా రోహిత్ శ‌ర్మ‌ 62, ‌ర‌హానె 7, కోహ్లీ 16, కేఎల్ రాహుల్110, ఎంఎస్ ధోని 43 పరుగులు చేశారు.